**ЈКП “РАВНО 2014“ ЋУПРИЈА**

**Ћуприја, ул. Гробљанска бб.**

**О Г Л А Ш А В А**

**ИЗДАВАЊЕ ПОСЛОВНОГ ПРОСТОРА**

**ЈАВНИМ ПРИКУПЉАЊЕМ ПОНУДА**

Предмет издавања је пословна просторија на градском гробљу (сала за парастосе) површине од 35 м2, на период од годину дана, почевши од 01.10.2016.године па до 30.09.2017.године.

Почетна вредност издавања за период од годину дана је 220.000,00 динара.

Право на учешће имају сва правна и физичка лица која :

* уплате депозит на рачун ЈКП “РАВНО 2014“ ЋУПРИЈА

Начин уплате депозита:

* заинтересована лица уплаћују депозит у износу 20% од почетне вредности покретне ствари, на жиро рачун ЈКП “РАВНО 2014“ ЋУПРИЈА број 355-3200348288-35, сврха уплате: депозит.

Заинтересована лица, имају право да разгледају пословну просторију сваког радног дана од 08:00 до 14:00 часова , почев од дана објављивања огласа.

Пословна просторија се издаје у виђеном стању без права на накнадну рекламацију закупца.

Затворене понуде достављају се на адресу ЈКП “РАВНО 2014“ ЋУПРИЈА, Ћуприја ул. Гробљанска бб. Крајњи рок за достављање понуда је 23.09.2016.године до 10:00 часова. У разматрање ће се узети само понуде у писаној форми, достављене у запечаћеним ковертама са назнаком, „Понуда. Не отварати. Закуп пословног простора на градском гробљу (сала за парастосе) “ на коверти, а које пристигну на назначену адресу до назначеног времена.

Запечаћена коверта треба да садржи:

- образац понуде;

- доказ о уплати депозита

- испуњен и потписан модел уговора

ЈКП “РАВНО 2014“ ЋУПРИЈА неће разматрати понуде које не садрже јасно одређен износ на који понуда гласи, понуде које се позивају на неку другу понуду, понуду дату под условом, као и понуде уз које није положен депозит у предвиђеном року.

Јавно отварање понуда одржаће се дана 23.09.2016.године у 10:15 часова (15. мин по истеку рока за прикупљање понуда) на адреси: ЈКП “РАВНО 2014“ ЋУПРИЈА, ул. Гробљанска бб. Ћуприја. Позивају се понуђачи да присуствују отварању понуда. Отварању понуда приступиће се и ако неко од понуђача не присуствује продаји.

ЈКП “РАВНО 2014“ ЋУПРИЈА спроводи јавно прикупљање понуда тако што:

1. чита правила у поступку јавног прикупљања понуда,
2. отвара достављене понуде,
3. рангира понуђаче према висини достављених понуда,
4. одржава ред на јавном прикупљању понуда,
5. проглашава најбољег понуђача за купца,
6. потписује записник.

ЈКП “РАВНО 2014“ ЋУПРИЈА је дужно да прихвати највишу достављену понуду. Уговор о закупу се потписује у року од 5 дана од дана отварања понуда.

Проглашени купац је дужан да уплати преостали износ купопродајне цене пре потписивања купопродајног уговора.

ЈКП “РАВНО 2014“ ЋУПРИЈА ће вратити депозит сваком понуђачу чија понуда не буде прихваћена, у року од 5 радна дан од дана отарања понуда. Понуђач губи право на повраћај депозита уколико: не поднесе понуду, или поднесе понуду која не садржи обавезне елементе; не потпише уговор о закупу, или буде проглашен за закупца, а не уплати понуђену цену у предвиђеном року и на прописани начин.

Директор

ЈКП „Равно 2014“ Ћуприја

Миодраг Јовановић

Образац бр.1

**ОБРАЗАЦ ПОНУДЕ ЗА ПРАВНА ЛИЦА**

Закуп пословне просторије на градском гробљу (сала за парастосе) површине од 35 м2, на период од годину дана, почевши од 01.10.2016. – 30.09.2017.

|  |  |
| --- | --- |
| Назив понуђача |  |
| Адреса понуђача |  |
| ПИБ |  |
| Матични број |  |
| Жиро рачун понуђача |  |
| Датум сачињавања понуде |  |
| Понуђена цена |  |

:

:

МП

Понуђач

\_\_\_\_\_\_\_\_\_\_\_\_\_\_\_\_\_\_\_\_\_\_\_

(потпис овлашћеног лица понуђача)

Образац бр.2

**ОБРАЗАЦ ПОНУДЕ ЗА ФИЗИЧКА ЛИЦА**

Закуп пословне просторије на градском гробљу (сала за парастосе) површине од 35 м2, на период од годину дана, почевши од 01.10.2016. – 30.09.2017.

|  |  |
| --- | --- |
| Име и презиме понуђача |  |
| Адреса понуђача |  |
| ЈМБГ |  |
| Датум сачињавања понуде |  |
| Понуђена цена |  |

:

:

Понуђач

\_\_\_\_\_\_\_\_\_\_\_\_\_\_\_\_\_\_\_\_\_\_\_

(потпис понуђача)

1. Јавно комунално предузећe „Равно 2014“, Ћуприја, Гробљанска бб, ПИБ 108569318, МБ 21025372, ТР 355-3200348288-35, кога заступа директор Миодраг Јовановић, дипл.ецц (у даљем тексту: **Закуподавац**) и

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (уписати назив закупца), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (уписати адресу закупца), кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (даље: **Закупац**)

Закључују дана \_\_\_\_\_\_\_\_\_\_\_\_\_\_\_\_. године у Ћуприји

**МОДЕЛ**

**УГОВОР-а О ЗАКУПУ ПОСЛОВНЕ ПРОСТОРИЈЕ**

**Члан 1**

На основу Закона о јавној својини извршен је поступак давања у закуп пословног простора јавним прикупљањем понуда, те се у складу са наведеним, обзиром да је закупац доставио најповољнију понуду, приступило закључивању уговора.

**Члан 2**

Закуподавац даје Закупцу пословну просторију на градском гробљу (сала за парастосе) површине 35 м2.

**Члан 3**

Уговор се закључује на одређено време од једне године, почев од 01.10.2016.године, па до 30.09.2017.године .

**Члан 4**

Поред просторија из члана 1 овог уговора, Закупац има право коришћења санитарног чвора који се налази поред пословног простора који се издаје.

**Члан 5**

Закупац ће просторије из члана 1 овог уговора користити за обављање угоститељске делатности, и у друге сврхе их не може користити.

**Члан 6**

Закупнина износи \_\_\_\_\_\_\_\_\_\_\_\_\_ динара, са урачунатим ПДВ-ом, и плаћа се авансно пре потписивања овог уговора.

Поред закупнине, Закупац је дужан да сноси све трошкове везане за евентуалну адаптацију простора као и да плаћа накнаду за утрошену електричну енергију, воду и текуће одржавање просторија, док ће све остале трошкове плаћати Закуподавац.

**Члан 7**

Закупац је дужан, по истеку закупа, да врати просторије у стању у којем их је примио.

Приликом примопредаје пословних просторија, сачиниће се записник о примопредаји.

**Члан 8**

Закупац нема право да врши било какве преправке или адаптације пословних просторија без писмене сагласности Закуподавца.

По престанку закупа Закупац је дужан да на захтев Закуподавца врати пословне просторије у стање у коме су биле пре преправке.

Закупац нема право на накнаду трошкова које је имао ради преправки односно адаптације пословних просторија.

**Члан 9**

Закупац не може закупљене пословне просторије дати другом лицу у подзакуп.

**Члан 10**

Овај уговор престаје:

- истеком рока на који је закључен,   
- ако Закупац користи пословне просторије супротно уговору и  
- сагласношћу уговорних странака.

**Члан 11**

Овај уговор је сачињен у четири истоветна примерка, по два за сваку уговорну страну.

**Члан 12**

Све евентуалне спорове који настану из или поводом овог уговора решаваће надлежни суд.

ЗА ЗАКУПЦА ЗА ЗАКУПОДАВЦА

директор

ЈКП “Равно 2014“, Ћуприја

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

Миодраг Јовановић,дипл.ецц